
Parlamentario Robert Candelaria (AVP) 

Sector di Seguridad ta riba bon caminda! 


“Safety and Security Conference 2019” tabata riba nivel hopi halto 

<Sigui lesa na pagina 10> 

Rocco Tjon: 

Awor e colornan real di CAFT ta sali 



“Cu asombro nos a tuma nota di un carta cu CAFT, sr. 
Gradus, a dirgi na Gobierno di Aruba. Den e carta aki 
nan ta señala di no lo reuni cu Gobierno fin di luna p’e 
motibo cu e amienda di Parlamento a cambia e posicion 
di CAFT fundamental”, asina lider di fraccion di MEP, 
Rocco Tjon a duna di conoce. 

TRABOU DI CAFT 

E trabounan cu CAFT mester haci ta brinda conseho 
pa Aruba por yega na finanza solido. Esaki por wak bek 
e.o. den e presentacion cu CAFT mes a duna entre otro 
na Universidad di Aruba. E cambionan haci atrabes di 
e amienda no a cambia nada n’e funcionamento y of e 
tareanan di CAFT. 

Pa loke ta nos ratingnan internacional, manera CAFT 
mes a duna di conoce, tin 2 aspecto cu ta hunga un rol 
importante, cual ta; cu nos ta forma parti di Reino Hu- 
landes (cual nada no a cambia) y Gobierno mester tin e 
“commitment” pa atende cu e situacion financiero (cual 
nada no a cambia). 


ASPECTO CONSTITUCIONAL 

Ta parce cu CAFT tampoco no kier compronde cu na 
momento cu pais Aruba, den e caso aki Parlamento di 
Aruba, como pais autonomo aproba un ley nacional, 
esaki no mester pasa Gobierno di Reino mas. 

Es decir e parti aki den nan carta cu nan a dirigi na 
Gobierno no ta cuadra cu nos constitucion y ta funciona 
solamente pa crea inquietud inecesario, segun Rocco 
Tjon. 

For di 2018 no tabatin un ley vigente y CAFT tabata 
duna nan consehonan a base di un protocol cu taba- 
tin aspectonan di maneho stipula. Den esaki nada no a 
cambia. 

A base di e mesun palabracion di maneho nan ta keda 
conseha. Aworaki nan lo haci’e na Parlamento di Aru- 
ba. Pasobra den un estado di derecho (rechtstaat) t’e 
representantenan di pueblo cu a wordo eligi atrabes di 
eleccion liber mester eherce e tarea di control. 

Nos di MEP ta spera cu CAFT lo sa di respeta nos con- 
stitucion. 

PA CONLCUI 

“Nos ta spera cu CAFT asumi su responsabilidad y 
brinda su consehonan na Gobierno y Parlamento. Como 
organo independiente ta importante pa nan no wordo 
influencia dor di Hulanda aworaki. 

Si di berdad nan tin interes di pais Aruba na pecho, nan 
no tin motibo valido pa no duna nan consehonan. Of ta 
un organo politico CAFT a bira despues cu Gabinete 
Wever-Croes a asumi responsabilidad?”, Rocco Tjon a 
conclui. 

Den discurso di Minister mr. Andin Bikker na ASIS 

Seguridad ta keda prioridad riba tur nivel 



DIAMARS a tuma lugar e prome conferencia di ASIS 
Dutch Caribbean na Renaissance Convention Center 
riba e tema seguridad. 

Minister di Husticia mr. Andin Bikker como Minister di 
Husticia, Seguridad y Integracion a habri e conferencia 
den nomber di Gobierno. 

Na september 2018 oficialmente a inaugura e Dutch Ca- 
ribbean Chapter of ASIS na Las Vegas. 

Segun Minister Bikker den su discurso el a felicita e 
comision organisado pa tene e conferencia riba un ter- 
mino asina cortico. 

Minister Bikker a splica cu netamente e temanan di 
e conferencia ta parti di e maneho di Gabinete Wever 
Croes y particularmente di su Ministerio. 

For di november 2017 cu Minister Bikker a sinta como 
Minister di Husticia, Seguridad y Integracion el a pone 
hopi atencion y esfuerso pa hisa e nivel di seguridad y 
proteccion di no solamente nos habitantenan, pero tam- 
be pa haci estadia di e turistanan cu ta bishita Aruba 
uno mas placentero cu ta posibel. 

Fuera di e retonan pa tene seguridad riba un nivel halto, 
mester deal tambe cu e situacion politico y crisis social 
di pais bisiña Venezuela. 



Tur esaki ta pone mas presion riba e recursonan pa tene 
nos pais safe y sigur. 

Apesar di e retonan existente, Aruba a sa di haci pro- 
greso den mantene un nivel di seguridad halto. 

Mas ekipo moderno a wordo adkiri pa departamentonan 
cu ta mantene orden publico y otro servicionan publico 
incluyendo e introduccion di helicopter. 

Pa proteccion di frontera a adkiri ekiponan adecuado, 
p’asina por controla frontera continuamente. 

E proceso pa tin radar ta den e fase final y dentro di poco 
Aruba ta spera di tin nan den funcion. 

Seguridad y proteccion ta keda un responsabilidad co- 
mun di sector publico y priva. Den cuadro di esaki 
Ministerio di Husticia ta den e proceso pa institui un 
plataforma di conseho pa combatimento y prevencion di 
criminalidad den cual lo tin participacion di tanto sector 
publico como sector priva. 

Segun Minister Bikker, nan tarea lo ta pa conseha Gobi- 
erno riba asuntonan cu ta regarda combatimento y pre- 
vencion di criminalidad. E conferencia aki ta uno cu ta 
bon bini y aprecia pa tin asina tanto participante cu ta 
posibel pa delibera riba con pa mantene seguridad, pero 
tambe un comunidad protegi segun Minister Bikker n’e 
prome conferencia anual di ASIS Dutch Caribbean. 

Gobernador presente na celebracion 
Dia di Independencia di Filipina 




DIARANZON mainta 12 di juni, Gobernador 
Alfonso Boekhoudt a asisti na celebracion di Dia di 
Independencia di Filipina den Wilhelmina Park. 
Consul General na Den Haag, Lolita Capo y Con- 
sul Honorario na Aruba, Ami Henriques-Mendes 
a ricibi y yama Gobernador bon-bini. 

E programa a consisti di entre otro, un ofrenda 
tradicional di flor y un baile folklorico Filipino. 

No tin claridad pa cu futuro di refineria 

Comision ta trahando riba 3 scenario 

E ta un proceso cu por tuma hopi tempo 


NO tin masha cos di bisa di e refineria. Hecho ta 
cu Gobierno ta den deliberacion cu CITGO, asina 
Prome Minister Evelyn Croes a duna di conoce. 
Gobierno a institui un comision cu ta trahando 
riba 3 scenario. E prome scenario cu nan t’aden 
awor aki, ta kico lo pasa cu e contrato cu tin. 

Con lo por sali for di e contracto, esta por sali afo 
den un forma amistoso of lo bay bringa otro den 
Corte pa hopi aña, segun Prome Minister Evelyn 
Wever Croes. 

Ora caba cu e prome scenario lo wak y busca di 
mira si tin otro operadornan cu si kier sigui cu e 
refineria. Si esey no t’e caso, Aruba mester tin e 
scenario di e.o. un Aruba sin un refineria y kico tin 
di ofrece. 


Pesey no por bisa mucho cos aworaki, segun Prome 
Minister Wever-Croes. Asina cu tin novedad, sigur 
e lo divulga esaki. 

CRISIS VENEZUELA 

E crisis di Venezuela, no ta di Venezuela so mas. E 
no ta un crisis di e region so mas tampoco. E ta un 
crisis mundial. Y mundo tin cu lanta para, mien- 
tras cu Aruba ta haciendo su parti. 

Evelyn Croes a splica cu e tabata na Hulanda y 
a reuni cu Tweede Kamer y tambe el a papia cu 
Prome Minister Mark Rutte y cu Secretario di Es- 
tado Raymond Knops riba e tema di Venezuela. Na 
Hulanda nan no sa kico t’e efecto cu Venezuela tin 
pa Aruba y internamente ta haci asunto politico 
cune. 


Father s Day 

Parlamentario Robert Candelaria (AVP) 

Sectordi Seguridad ta riba bon caminda! 

“Safety and Security Conference 2019” tabata riba nivel hopi halto 






DIAMARS a tuma lugar e prome Safety and Security 
Conference 2019 organisa dor di ASIS International 
Dutch Caribbean den Renaissance Convention Cen- 
ter. A conta cu participacion di varios instancia, 
compania di seguridad y departamentonan di Go- 
bierno. Cada un ta profesional y experto riba nan 
mesun area. 

E calidad di informacion presenta tabata di nivel 
hopi halto, caminda cu varios orador internacional 
a forma parti di e dia aki. Impresionante tabata e 
panel cu a pone hunto cu preguntanan alcaso y par- 
ticipacion activo di e sala. 

Den e panel tabatin e.o. ex Alto Inspector y actual 
Parlamentario di Partido AVP, Robert Candelaria 
kende despues di e evento a catalog’e como un exito 
rotundo. 

MESTER BIN CU LEYNAN NOBO 

“Contento di mira e sosten den sala riba e idea di bin 
cu legislacion, regulacion y certificacion riba e as- 
pecto y sector di seguridad” asina Robert Candelaria 
a duna di conoce. Aruba ta dal bon paso, pa duna e 
sector di seguridad, e lugar cu e merece. 

Pa locual ta legilisacion, ta algo cu lo mester atende 
pronto. A nota e interes cu ASIS a ricibi for di nos 
isla chikito, cu den comparacion, na momento cu a 
lanta e chapter na Europa, a haya mas o menos 90 
hende. 

Pero den e conferencia di diamars, como e prome 
riba nos isla, a haya 150 hende den apenas 8 luna di 
existencia! 

Parlamentario Robert Candelaria a referi tambe n’e 
hecho cu ta mira Aruba como un isla bendiciona, ca- 
minda cu acontecimentonan mundial no a toca nos 
porta nunca ainda. Y hustamente esaki ta locual nos 
no mester warda tampoco pa pasa, tin cu traha cu 
anticipacion, zorg pa sector manera Polis, Departa- 
mento di Inteligencia hunto cu sector Priva/Seguri- 
dad traha hunto y intercambia informacion pa pre- 
veni cu algo asina por sosode. Esaki t’e fundeshi cu 
tin cu traha riba dje. 


Sigui na pagina 7> 

E PERCEPCION TIN CU CAMBIA! 

Durante e conferencia aki a pone un panel hunto contes- 
tando varios pregunta importante. Por a tuma nota di 
presencia di ex Korpschef, actual Hefe di Nationaal Cen- 
traalbureau Terrorismebestrijding Veiligheid en Interpol 
(NCTVI), mr. Dolfi Richardson, e actual Alto Comisario di 
Polis, Andrew Hoo, Hefe di Seguridad Nacional, mr. Yuri 
Nicolaas, Parlamentario, ex Alto Inspector di Polis y Hefe 
di Seguridad na MetaCorp, Robert Candelaria, Director di 
Caribbean Mercantile Bank Aruba, Javier Wolter y tambe 
dos orador internacional mas. 

Nan a subraya e nivel di experticio cu kier mira den e sec- 
tor aki, e percepcion robes cu tin den comunidad ora ta pa- 
pia di seguridad, p.e. cu ta pensionadonan of esnan cu no 
por haya otro trabou ta trahando den e sector aki, mientras 
e sector di seguridad ta hopi mas compleho cu esey. 


Actualmente e sector aki ta atrayendo empleadonan bon 
educa, bon forma, cu ta trahando den forma profesional, 
anticipando y intercambiando informacion pa prevencion 
di criminalidad. 

E entusiasmo ta halto, calidad presenta tabata na un nivel 
hopi halto y sigur e sector aki ta riba un bon caminda! 

Genealogia 2018 de Cuba 



Ministro encarga cu Salubridad ta anuncia cu entrante 14 juni 2019 
durante 14 dia lo tin oportunidad pa un y tur tuma conocemento na 
Departamento di Legislacion y Asunto Huridico, Schotlandstraat53, di 
un peticion cu a ser haci pa obtene un koffiehuis- y un restaurantvergun- 
ning A pa e parcela L.G. Smith Boulevard 9, lokaal 25. E permisonan aki 
ta concerni e.o. benta di bebida sterki por detal y cuminda pa wordo 
consumi den e parcela. Durante dicho periodo aki tur hende por expresa 
por escrito nan obhecion contra dunamento di e permisonan menciona, 
dirigi na e Ministro encarga cu Salubridad, via intermediacion di Director di 
Departamento di Legislacion y Asunto Huridico, Schotlandstraat 53. 

DIRECTORA di Biblioteca Nacional Aruba 
a haya bishita di sr. Urbano Figaroa. Sr. Fi- 
garoa a caba su investigacion di genealogia di 
descendientenan di Christoffel de Cuba for di 
Alto-Vista, kende a nace ±1760 na Aruba. 
Urbano Gregorio Figaroa a nace na Alto Vista 
na 1943 como yiu homber di Augustinus Figa- 
roa y Rosa Maria de Cuba, nan di dos matri- 
monio. 

Sr. Figaroa tin 76 aña y a titula su investig- 
acion ‘Genealogia 2018 de Cuba’. Sr. Figaroa 
a haya un curiosidad p’e lasonan familiar di 
Famianan de Cuba di Noord. 

Sr. Figaroa a logra bay bek 7 generacion. E in- 
vestigacion a tuma como 1 aña. Sr. Urbano Fi- 
garoa a haci tambe un investigacion riba fami- 
anan Figaroa . 

E buki cu sr. Urbano Figaroa a entrega na Di- 
rectora di Biblioteca Nacional Aruba, sra. As- 
trid Britten, ta pa warda den Coleccion Nacio- 
nal. Naturalmente publico por consulta esaki 
y tambe e prome titulo di sr. Urbano Figaroa. 

ATA cu reunionnan clave p’e mercado di Norte America 

Delineando ahustacionnan pa 2019 
y desaroyando plannan pa 2020 



E siman cu a pasa a tuma e lugar 
e Data Summit 2019 p’e continente 
di Norte America. 

Esaki ta un encuentro impor- 
tante pa Oficina di Turismo Aruba 
(A.T.A.) ya cu ta analisa e estadis- 
ticanan di e mercado turistico di 
Norte America. 

Di e forma aki ta determina ahus- 
tacionnan necesario pa loke ta 
maneho y e manera di haci merca- 
do pa nos isla como destino. 

E Data Summit pa cu Norte Amer- 
ica ta un evento cu ta tuma lugar 
un bes pa aña. Di Aruba Tourism 
Authority, CEO Ronella Tjin Asjoe- 
Croes, CMO Sanju Luidens-Darya- 
nani, Gerente di Strategia, Inves- 
tigacion y Planificacion Melanie 
Evans-Kelly y Specialista Inves- 
tigacion di Dato, Kareline van der 
Linden, a biaha pa New York p’e 
acontecimento aki. 


Ademas tabatin participacion di 
A.T.A. di Norte America, Direc- 
tor Ed Malone, hunto cu e ekipo di 
A.T.A. Norte America, como tambe 
tur e agencianan cu ta encarga cu 
‘advertising, PR’ regional p’e con- 
tinente aki cu ta Ansira, Concept 
Farm, USIM y Zeno Group. 

DATA SUMMIT 

Topiconan riba agenda tabata e.o. 
e resultadonan di aña 2018 cu ta 
papia di e nivel di satisfaccion di 
esnan cu ta bishita nos destina- 
cion for di Norte America. E nivel 
di satisfaccion ta wordo midi a base 
di un escala di 10 punto, y for di 
e encuesta por saca afo e satisfac- 
cion general di e biahe pa Aruba, 
e probabilidad di bolbe bishita y e 
probabilidad di recomenda Aruba 
na amigo- y famianan. 

Por bisa cu 84% di esnan cu ta 
bishita ta satisfecho cu nan bia- 
he pa Aruba, 79% di esnan cu ta 


bishita sigur lo recomenda Aruba 
na amigo- y famianan, y 64% di 
bishitante di Norte America sigur 
lo bolbe Aruba bek dentro di cinco 
aña. 

Ademas a combersa di ‘Millenials’ 
y ‘Kico e bishitantenan ta haci du- 
rante nan estadia na nos isla’. E 
mercado Norte America ta trece un 
porcentage relativamente grandi di 
bishitante cu ta wordo categorisa 
como ‘Millenials’. 

Tambe a para keto riba e activi- 
dadnan cu ta ‘score’ bon y menos 
bon bou di esnan cu ta bishita. Du- 
rante e reunion a specifica tocante 
kico t’e tendencia pa loke ta trata 
e profile di bishitante cu Aruba ta 
desea ta atrae. 

Tambe a repasa extensamente e 
bishitante afluente y patronchi di 
gasto di nos bishitantenan. Por 
mira con e bishitante cu ta ripiti ta 
sigui gasta mas na nos isla, y por 
mira tambe e conexion entre esnan 
cu entrada anual mas halto y con 
nan ta gasta mas cu otro. 

E strategia di diversificacion den 
Merca tambe ta sigui mustra adel- 
anto e.o. cu introduccion di buelo di 
Dallas na december 2018. 

Enfoke pa cu 2019 p’e Mercado di 
Norte America ta pa crece cu 3.9%. 
Ta bon pa menciona cu pa aña 2018, 
Norte America a trece un total di 
792.904 bishitante pa nos isla, cu 
ta representa 73.3% di e total di 
bishitante pa Aruba. 

Mike de Meza: 

"Minister Presidente Evelyn Wever-Croes 
bo ta WRONG y STRONG bezig" 

Aruba no ta pafo di faha di horcan!! 

Historical Hurricane Tracks 


“Como ex-Ministero encarga cu Meteo, mi tin cu infor- 
ma bo lo siguiente: Trabou di un Prome-Ministro ta pa 
informa bo pueblo corecto. Fuera di esey abo t’e Min- 
istro encarga cu Oficina di Calamidad, y ta dirigi re- 
unionan en especial ora un ciclon tropical ta un peligro 
pa Aruba, pues bo mester sa mihor. 

Ta di lamenta cu bo no sa cu Aruba ta n’e parti zuid 
di e faha di horcan pues no pafor manera bo a mal in- 
forma den exterior y despues Telearuba ta pase tambe 
na Aruba. 

Fuera cu bo ta pone expertonan den exterior kere cu 
tur hende na Aruba tin e mesun nivel abou di educa- 
cion scientifico manera bo, bo ta haci bo mesun pueblo 
mas bobo cu bo mal informacionan. 

Danki Dios cu awendia, hopi dato ta disponibel pa tur 
persona educa su mes y asina por cuestiona, ora algo ta 
zona straño”, Mike de Meza a dirigi su mes na Prome 
Minister Evelyn Wever-Croes. 

“Durante mi periodo como Minister encarga cu Meteo, 
mi a puntra e director e tempo ey (unico Meteorologo 
na Aruba) pa confirma cu National Hurricane Center e 


ponencia di Hurricane Belt, esaki pasobra hopi infor- 
macion confuse tocante faha di horcan tabata bay rond 
riba internet. 

E advies di Hurricane Center tabata mescos cu loke 
Meteo Aruba y antes Meteo Antias a indica. Pues cu 
Aruba, Curacao y Bonaire ta na parti zuid di e faha di 
horcan y no pafo! Pues e teoria nobo cu bo kier impone 
ta eroneo!” 

Adhunto Mike de Meza a pone un imagen di tur depre- 
sion tropical y tormenta tropical y horcan cu a pasa 
den becindario di Aruba, pa bo mes por wak. E datos ta 
obtenible riba https://coast.noaa.gov/hurricanes/. 

E datonan aki ta indica tur ciclo- tropical cu a pasa 
dentro di 65 miya nautico di Aruba desde aña 1842. 
Pues si Aruba lo ta pafo di e faha di horcan, anto lo nos 
no a wak niun dato pa Aruba. 

Masha facil Prome Ministro por a bay wak riba website 
di Meteo Aruba, y tuma nota cu Meteo Aruba ta indica 
cu Aruba ta n’e parti zuid di e faha di horcan (http:// 
w ww. meteo. a w/climate. php). 


Sigui na pagina 11 > 

<Continua dipagina 10 



Tambe por a haci uso di e website di Meteo Corsou, 
unda tin un raport extenso cu tambe ta indica cu e is- 
lanan ABC ta n’e parti zuid di e faha di horcan y no 
pafo (http://www.meteo.cw/Data www/pdf/pub/Hurri- 
canes%20and%20Tropical%20Storms%20DC 2018.pdf) . 

Mas ainda den e mesun website tin dato climatologico 
cu ta indica cu cada 25 aña un tormenta tropical fuerte 
ta pasa dentro di 75 miya nautico di Corsou y cada 46 
aña un horcan por pasa dentro di 75 miya nautico di 
Corsou. Pues claramente e islanan ABC no ta pafor di 
e faha di horcan Mike de Meza a splica Prome Minister 
Evelyn Wever Croes. 

Awo e pregunta ta cu si pa algo asina simpel, bo a de- 
cidi di bai gaña den exterior, Dios lo sa ki mas bo ta 
gaña o imagina tur dia. 

Un conseho dimi, na bo persona cu no tin niun educa- 
cion scientifico, lo ta miho pa bo informa bo mes cor- 


ectamente prome bo papia locura/bobedad den exterior 
y tuma contacto cu bo expertonan na Aruba. Lamen- 
tablemente e director di Meteo cu ta un experto me- 
teorologo a wordo poni un banda. Bo colega Ministro 
Romero a decidi pa pone un persona cu un dienstver- 
leningscontract como hefe interino, pa motibo personal. 

Mi a tuma nota tambe cu un proyecto grandi cu fon- 
donan di TPEF pa simulacion di lama a muri un morto 
forza dor di Minister Romero. E pregunta ta keda e 
ora cu si esaki ta considera como un acto integro, unda 
hopi placa di pueblo pa un proyecto pa alerta temprano 
y scientifico ta wordo elimina paso e ta un Proyecto di 
gobierno anterior. 

A1 final, segun mi miho bo keda Aruba den lugar di bo 
bai gasta placa di Aruba den exterior y pa bay papia 
bobedad. O manera nan ta bisa na hulandes, “Schoen- 
maker blijft bij je leest” bo no ta un experto scientifico ! 

Breakfast special pa Dia di Tata na Laguna Restaurant 


cu un di e setting mas bunita na 
Aruba, Laguna Restaurant na Hilton 
Aruba Caribbean Resort & Casino ta e 
lugar perfecto pa famianan cu kier cel- 
ebra Dia di Tata cu un desayuno. Diad- 
omingo awo, dia 16 di juni, bin disfruta 
di un full American breakfast buffet cu 
mimosa ilimita pa solamente $27.50 pa 
persona, di 7am pa 12:30pm. 

Tur esunnan cu bay desayuna na Lagu- 
na por disfruta di asiento paden of pafo 
na aire liber riba nan terasa grandi cu 
bista riba nan hardin tropical cu tin un 
laguna cu piscanan Koi hopi bunita. 

E buffet tin tur e cumindanan faborito 
pa desayuno manera fruta fresco, cere- 
al, yoghurt, pan fresco traha, muffins y 
pastries, pancake y waffle station, pla- 
tonan cayente, omelette station, pasta 
station interactivo, y smoothies y juice 
fresco, biña spumante, mimosa ilimi- 
ta, koffie y te. Tambe tin un desayuno 
Europeo disponibel como opcion, como 
tambe un menu a-la-carte. 

Laguna Restaurant ta popular bao e 
localnan y tambe e turistanan cu ta 
gusta disfruta di un seleccion amplio di 
cuminda y servicio agradabel. 

Pa mas informacion of pa haci reserva- 
cion por yama na 526-6612 of 526-6613. 

Si bo ta buscando un desayuno na un 
bon prijs y den un ambiente exclusivo, 
Laguna Restaurant na Hilton Aruba 
Caribbean Resort & Casino ta e lugar 
perfecto pa malcria papi cu un celebra- 
cion inolvidabel pa Dia di Tata cu un 
all-he-can-eat buffet, mimosa ilimita, 
biña spumante y entretenimento en 
bibo. 

IBISA, COA Y ARUBA BANK TA CELEBRA 
OLYMPIC DAY DIA 15 Dl J UNI 2019 




IBISA, Comite Olimpico Arubano y Aruba Bank 
ta celebra “Olympic Day 2019” diasabra 15 di juni 
na Parkeerplaats di Aruba Bank Camacuri. 

Riba e dia aki por conta cu participacion muchan- 
an representando nan school den e careda di 1, 2 
y 3 kilometer. E reaccion pa e competencia entre 
nos muchanan den e careda aki, ta sumamente 
grandi. 

IBiSA ta haci un apelacion y recordatorio na 
tur mayor pa e muchanan tey presente pa 6.00 
a.m. na Aruba Bank Camacuri pa busca nan Bib 
number, E careda mes ta start pa 7:00 a.m. E 
muchanan tin cu acudi na e mesa di registracion 
riba cual ta indica e catagoria den cual e ta bay 
core. 

Prome cu e careda, tur mucha ta ricibi tambe 
un T-Shirt di ‘Olympic Day’. Lo ta preferi pa e 
muchanan lo bisto e T-shirt durante e actividad. 
E area ta solamente pa participante, pa cual ta 
pidi mayor y docentenan pa ubica nan mes riba e 
ruta di e careda pa apoya e muchanan. 

Debi na e cantidad di 500 participante, e care- 
danan ta bay tuma lugar den e sistema di ‘heat’ 
(den grupo), y e miho tempo overall di e prome 3 
lugar den cada categoria di edad pa tanto mucha 
muher como mucha homber ta esnan cu ta wordo 
premia cu medaya. Tur mayor ta invita pa bin 
apoya e muchanan den nan competencia. 

Despues di 1,2,3K tin mas actividad riba pro- 
grama manera “Meet the Top Athletes” , demon- 
stracion di diferente deporte y un kids corner, 
un mainta yen di actividad di awa. Nos kier re- 
corda tur mayor pa bin cu paña extra pa asina e 
muchanan por disfruta di e waterpark. 

IBiSA, COA y Aruba Bank ta conta riba un asis- 
tencia grandi pa celebra “Olympic Day 2019”. 

Piratas ta soda friew pa derota White J oker 8-7 



CAMPOENATO HEINEKEN 
fast pitch di Aruba Softball Bond 
dedica na dos baluarte Jacobo Jan- 
sen y Gilbert “Nando” Maduro a 
continua riba veldnan na Pos Chiq- 
uito. Den categoria A-Klas Piratas 
y White Joker a pone un show- 
down. Piratas a pica ariba den 
cabes di promer inning cu 5 careda 
mientras White Joker ta corta ven- 
taha den bom di promer inning cu 
2 careda. Piratas ta anota 2 careda 
mas den cabes di 3 pero White Jok- 
er ta rally pa 5 careda den bom di 
tres inning pa empata e wega 7-7. 

Den cabes di 4 inning Piratas ta an- 
ota 1 careda cual porcierto ta bira 
e careda di victoria. White Joker 
ta purba pone presion pero no ta 
logra anota mas careda. Score fi- 
nalmente 8-7 pa Piratas. Boxscore 
final Piratas 8 careda, 6 hit, 4 error 
y ta laga 4 coredor na base. White 
Joker 7 careda, 7 hit, 3 error y ta 
laga 6 coredor den circulacion. Pi- 
ratas ta bati como ekipo di 23-6 pa 
un averahe di 261 mientras White 


Joker ta bay di 23-7 pa un averahe 
como ekipo di 304. Mihor bateador- 
nan pa Piratas ta Jonathan Barry 
3-1 cu un triplete, Leyvis Gonza- 
lez di 2-2 incuyendo un doblete, 
Pablo Reid y Jossiel Jacobs am- 
bos di 2-1, Ever Vivanco di 3-1. Pa 
White Joker a destaca na plato den 
causa perdi Rajiv Cornelio, Ma- 
rio Kock y Sandrick Wester tur di 
2-1, Ludwin Dabian y Rhajin Do- 
nata di 3-1. William Bentez kende 


ta drenta releva Guileermo Mom- 
tiel den di tercer entrada ta lansa 
3 inning enfrentando 14 bateador, 
24 bola, 38 strike pa un total di 62 
lansamento permitiendo 1 careda 
limpi tras di 3 hit regalando 4 base 
por bola ta seya e victoria riba su 
nomber. Henk Arnold kende ta 
drenta releva Ludwin Dabian ta 
enfrenta 20 bateador den 5 inning, 
17 bola, 49 strike pa un total di 66 
pitch ta permiti 3 careda tras di 
3 hit y ta bay cas cu e derota riba 
su nomber. Weganan ta continua 
diahuebs na veld di Dragon Hit- 
ters unda pa 7:15pm Black Joker 
vs White Joker y pa 9pm Jay’s 
Tire vs Celebrities. Dragon Hitters 
cu pastechinan masha masha sa- 
broso. Diabierna na Pos Chiquito 
7:15pm Blackhawks vs Black Jok- 
er y pa 9pm Royal Power Tat Fat 
Home Depot vs Spuiters MIPA. Di- 
abierna simoultaniamente pa 8pm 
na Dragon Hitters pa 8pm Piratas 
lo enfrenta The Prodigies. Pues we- 
ganan di campeonato official ta den 
pleno desaroyo. 































Diahuebs, 13 Juni 2019 


AWEMainta 


15 


J ay's Tire ta 
Spuiters MIPA 


bounce bek y ta derota 
na un manera fulminante 


CAMPEONATO HEINEKEN fast pitch di Aruba Soft- 
ball Bond dedica na dos baluarte Jacobo Jansen y Gilbert 
“Nando” Maduro a continua riba veldnan na Pos Chiquito. 
Den categoria AA e fuerte ekipo di Jay’s Tire a bounce bek 
di un derota y a baha fuerte riba Spuiters MIPA. Jay’s Tire 
ta Sali score 8 careda den cabes di promer inning contra 
e pitcher habridor Edmar Boekhoudt di Spuiters kende 
a ricibi relevo den promer inning pa Gerald Werleman 
kende tambe tabata tin problema pa paga e candela. Jay’s 
Tire ta amplia cu 7 careda mas den cabes di dos inning y 
aki tur cos tabata skirbi. Spuiters ta purba rally y ta an- 
ota 1 careda den bom di 3 y 1 careda den bom di 4 pero ta 
keda hopi cortico. Boxscore final Jay’s Tire 18 careda, 8 
hit, 0 error y ta laga 6 coredor na base. Spuiters MIPA 2 
careda, 4 hit, 3 error y ta laga 6 coredor den circulacion. 
Mihor bateadornan pa Jay’s Tire ta Jayson Orman 3-2 cu 
3 careda anota y 2 rbi, Filbert Thiel 1-1 cu 2 rbi, Jeromin 
Kelly 2-2 cu 3 careda anota y 3 careda impuha, Jerwin 
Peña 2-1 cu 3 careda anota, Jowald de Cuba 1-1 cu 2 rbi 
y Sandrick Geerman di 1-1. Pa Spuiters a destaca na bate 
Gerald Werleman di 3-1, Gerald Tromp, Johnrick Flane- 
gin y Bernardo Vos tur di 1-1. Jorge Santana Cortina ta 
bay 2 inning y 2 tercio enfrentando 15 bateador tirando 27 
bola, 36 strike pa un total di 63 lansamento permitiendo 2 
careda tras di 3 hit propinando 3 ponche regalando 4 base 
por bola pa pone e victoria riba su nomber. E hoben Ger- 
ald Maduro ta drenta di relevo y ta bay 1 inning y 1 tercio 
enfrentando 5 bateador , no ta permiti careda y ta regala 
1 base por bola poniendo un wega salba riba su nomber. 



Edmar “Echi” Boekhoudt ta resulta pitcher perdedor rici- 
biendo relevo di Gerald Werleman, Carlos Wester y Alex- 
ander van de Berg. Weganan ta continua diahuebs na veld 
di Dragon Hitters mientras diabierna lo tin wega tanto na 
Pos Chiquito y Dragon Hitters. Campeonato competitivo 
di fast pitch ta continua. 


Time Out 

TRABAO bolun- 
tario den cualkier 
wega grandi incluy- 
endo e weganan Pan 
Americano. Bunita 
programa dedica na 
trabaonan boluntar- 
io den Weganan Pan 
Americano. Nicole 
Hoevertsz lo elabo- 



ra. 

Fundacion Sea Bunita Sea 
Fashion Show 2019 un exito 


Bo Mes 
complete 



FUNDACION Sea Bunita Sea Bo Mes Fashion Show 2019 
a resulta di ta un exito completo, diasabra ultimo den un 
Renaissance Convention Center completamente yen, na 
unda nos muchanan special a briya hunto cu nan celebri- 
dadnan riba escenario. 

Tur cos a cuminsa pa banda di 7.15pm na unda nos Prome 
Minister Evelyn Wever-Croes a habri desfile di e tapijt 
cora hunto cu su modelo special Johnisha Medina, real- 
isando su soño di wordo acompaña pa nos Prome Minister 
di Aruba. 


Asina tambe tur nos 
modelonan special a 
pasa riba tapijt cora 
desfilando p’e gran 
show. Un bon show 
cu un bon programa 
hinca den otro cu di 
principio te final a 
luci fantastico. Mes- 
ter bisa cu nos mu- 
cha, hoben y adul- 
tonan special a gosa 
y briya asina special 
riba e escenario. Esaki nos por a tuma nota cu nan expre- 
sion di cara y cu un smile asina grandi transmitiendo e 
alegria cu ta brota di nan curazon. 

Palabranan di elogio p’e motornan tras di Fundacion Sea 
Bunita Sea Bo Mes cu ta sr. Hans y sra. Marienela Geer- 
man kendenan a traha incansablemente pa logra e di 4 
aña di e sublime show aki. Un pabien n’e mayornan di tur 
nos dushi mucha y hobennan special cu a yuda y laga nan 
yiu participa y na un y tur cu di un manera of otro a con- 




tribui pa haci e show aki exitoso. 


Bunita momento ora cu nos Prome Minister a reconoce II- 
aijah Croes, nos Reina di Carnaval Hubenil Aruba 2019 
y tambe Shawndre Geerman kende a representa Aruba 
varios biaha riba tarima internacional como hobennan di 
Excelencia logrando inclusion den nos comunidad. 

Na tur e boutiquenan, Beauty Salonnan. Renaissance 
Convention Center, Magaly Thijssen. Lorraine Daal, Elite 
Productions, Team Films, Canal 22 y sr. Edmond Croes, 
danki pa transmiti esaki Live pa Aruba, Chaz Models and 
Talent School, Edselyn Figaroa, Eltienne Yarzagaray, 
Claudius Philips, Jaydiene Croes, Ana'isa Orman, Nestor 
Mendoza, Jeon Thiel, Zion Yanez y demas celebridadnan, 
Aida Danies, Eliandra, Eliomar, Paola, Tiby, Chaz crew, 
n’e MC nan Jean Carlo Espinal, Rachel Hennep y Jarirza 
Correa, bosonan tur hopi danki di curazon. Sandra Croes 
danki pa tur ayudo di bo curazon pa cu e fundacion. 

Na nos invitadonan special di Curaçao, danki pa forma 
parti. Y na tur cu a cumpra ticket y a apoya nos mucha y 
hobennan special den nan lucha pa inclusion un miyon di 
danki y na sr. Manolo Giel y tur prensa di Aruba cu a yuda 
nos masha masha danki. Cu Dios bendiciona cada un di 
boso pa boso gesto di yuda nos muchanan special. 

Aruba Bank cu charla pa Grupo Flor di Aloe 



ARUBA Bank tabata pre- 
sente na Centro di Bario 
Tanki Leendert pa haci un 
presentacion na Grupo Flor 
di Aloe 60+. Representan- 
tenan di banco a comparti 
informacion y a ofrece so- 
lucion pa necesidadnan di 
ciudadanonan di edad mas 
halto 

E miembronan a disfruta 
di e mainta informativo y 
tabata tin oportunidad pa 
atende diferente tema im- 
portante cu tin di haber cu 
servicionan bancario y solu- 
cionnan inovativo cu Aruba 
Bank ta ofrece na tur cli- 
ente di banco. Entre otro a 
papia di online banking y 
‘self service options’ y con 
e grupo por haci miho uzo 
di esaki na e sucursalnan 
rond Aruba, cu asistencia 
special den Digital Lounges 
di banco. 

Awendia ta esencial pa tur 
cliente, sin importa e edad, 
di tin acceso na solucion 
bancario segun nan necesi- 
dadnan, unda y na momen- 
to cu e cliente ta desea. E 
sesion informativo aki ta- 
bata uno hopi interactivo. 

Aruba Bank ta contento 
di mira mas grupo di 60+ 
manera Grupo di Flor Aloe 
activo y satisfecho di ricibi 
informacion tocante solu- 
cionnan inovativo bancario, 
facil y lihe. 

Entrega di i Recomendacion / di 
FGCA na Presidente di Parlamento 



DIA 4 di juni ultimo a tuma lugar un encuentro 
entre Presidente di Parlamento, mr. Adi Thijsen, 
y Presidente Armand Hessels di Fundacion Gober- 
nacion di Calidad Aruba (FGCA). 

Esaki a tuma lugar riba iniciativa di Presidente 
di Parlamento. A discuti e calidad di gobernacion 
y funcionamento di Parlamento durante e prome 
tres decadanan despues di Status Aparta cu pa 
mayoria parti a laga hopi di desea. 

Pesey nan kier trece cambio den esaki. Presiden- 
te di Parlamento dor di introducshon di legisla- 
cion importante cu ta promove bon gobernacion, 
manera ley pa destaho, financiamento di partido 
politico, Ombudsman, etc. Presidente di FGCA en- 
tre otro dor di mihor concientisacion di ciudadano 
Rubiano tocante nan papel den e ‘proceso di me- 
horacion’. 

E dos Presidentenan tabata uni den e pensamen- 
to cu por realisa mehoracion di calidad di gober- 
nacion lo mihor den cooperacion entre Gobierno, 
Parlamento y iniciativa di ciudadano (NGO’s). 
Armand Hessels a haci uzo di e oportunidad pa 
ofrece Presidente di Parlamento e ‘Recomenda- 
cionnan’ cu a compila pa gran parti for di e raport- 
nan cu a traha te awor. 

E1 a enfatisa ‘Recomendacion 10’ cu ta duna algun 
ehempel limita di e consehonan principal durante 
e ultimo decadanan y cu a ripiti tur aña atrobe 
sin cu Gobierno a ehecuta nan. Hopi di e recomen- 
dashonnan aki tambe ta aparece den raport di 
CAft. 

Sinembargo, e recomendashonnan di CAft no ta 
sin compromiso, contrario n’esnan di ‘nos propio 
organismonan’. Esaki ta resulta regularmente 
den conflicto cu ‘mundo politico’ na Aruba cu tin e 
punto di bista cu ta trata aki di un violacion di nos 
autonomia. Por aprecia tanto e raportnan como e 
‘Recomendacionnan’ pa medio di e link: 
http://deugdeliikbestuuraruba.org/ons-onderzoek/ 

















Diahuebs, 13 Juni 2019 


AWEMainta 


Corsou 


19 


Ministerio Publico a subtanciá e 
acusacionnan contra di J amaloodin 



WILLEMSTAD - Ministerio Publico den persona 
di fiscal mr. Ivo Out a declará culpabilidad di George 
Jamaloodin tanto den e caso Passaat (finkeerregeling’) 
pa privilegiá ruman Robbie dos Santos cu falsificacion 
di documento, cu anti-dadamento y ponemento di pre- 
sion riba experto y profecionalnan encargá cu intro- 
duccion di ‘inkeerregeling’, como Germanium. 

Pa loke ta trata Passaat, Robbie dos Santos tabata 
debidamente informá y envolvl den e preparacionnan 
pa introduci ‘inkeerregeling’ y tabatin tur e documen- 
tonan consernl den su poder. 

Ministerio Publico den persona di fiscal mr. Ivo Out a 
elaborá ampliamente riba culpabilidad di George Ja- 
maloodin den caso Germanium, malversacion di fon- 
donan (450.000 florin) destiná pa cancha di deporte na 
Steenrijk (Wageningenstraat), el a hinca e fondonan 
den su propio saco y entregá documentonan falso na 
SOAB, trék cuidadanonan inocente bay cuné den su 
hechonan castigabel. Remarcabel ta e expresion di 
fiscal Ivo Out cu George Jamaloodin a bira rico riba 
custia di gobiérno y ainda no tabata basta cu hasta e 


mester a cometé tanto fechoria pa saca mas beneficio 
personal. 

Fiscal Gert Rip a presentá un documento consistendo 
di 32 página e acusacionnan contra George Jamaloodin 
y su papel como autor intelectual den e caso Maximus. 
Finalmente ta conclul den demanda di condena di un 
castigo di prizon di 30 aña acusá di 3 hecho castigabel, 
Germanium, Passaat y Maximus. 

Ta George Jamaloodin ta esun cu a percura pa mata 
Helmin Wiels dia 5 di mei di aña 2013. 

Ta George Jamaloodin a paga Nini Fonseca, atraves 
di Elvis Cuwas, alias Mónster na Pir di Mari Pampun 
pa asesiná Helmin Wiels. 

Den bista di Ministerio Publico e investigacion di Max- 
imus no ta cla ainda, pasobra lo sigui haci tur esfuerso 
pa sa ken mas ta tras tin tur e asesinato di Helmin 
Wiels. 

Tin tur indicacion cu tin mas persona envolvi den e 
likidacion aki 

Tercer dia di proceso penal contra 

George J amaloodin 



WILLEMSTAD - Ayera mainta 
señora Elisabeth Krielen ta esun 
promé cu a bini na palabra, kende 
a argumentá cu a benta óf mescla 
mensahenan di SMS den otro. 

Como tal segun e experto aki no por 
confia e resultadonan cu tanto Min- 
isterio Publico ta tene tanto na dje 
pa supstanciá e pruebanan di cul- 
pabilidad di e acusado Jamaloodin. 
Abogado mr. sr. Peppie Sulvaran a 
bay den pasado pa bisa cu Helmin 
Wiels y George Jamaloodin a lanta 
como habitantenan di bario bibá 
hopi serca di otro y tabata den bon 
relacion. 

Pa ilustrá esaki a mencioná mama 
di George Jamaloodin como un per- 
sona hopi respetá y apreciá dor di 
Wiels (casi considerá un mama pa 
Helmin Wiels tambe). Na sierto 
momento ta parce cu Wiels tabata 
contra di e investigacionnan, caso 
“Biento” cu lo tabata andando y cu 
lo por a stroba George Jamaloodin 
di bira minister. 

Den bista di Helmin Wiels Ministe- 
rio Publico lo tabata unfair versus 
di George Jamaloodin, dor di lag’e 
bira minister y djey tóch harma un 
investigacion cu un enorme ember- 
gadura contra dje. 

Di eynan e abogado a pasa over pa 
bisa cu Ivar Asjes, Jaime Cordoba 
y Elmer “Kadé” Wilsoe djis despu- 
es di e asesinato di Helmin Wiels 
a haci un bishita hopi importante 


serca fiscal mayó Heyko de Jong, 
serca kende e trio a logra haya 
informacionnan confidencial bay 
cuné di e defunto, cu nunca no a 
keda registrá. 

Mas despues e abogado a continuá 
cu critica riba prácticanan di in- 
vestigacion di Ministerio Publico 
cu pérdémento di informacion rel- 
evante. Critica di e abogado ta 
basá riba contactonan telefónico cu 
Helmin Wiels lo tabatin ratonan 
promé di su asesinato, pero cu den 
bista di e abogado no a keda inves- 
tigá debidamente. 

Segun e abogado tin mucho aspecto 
y detaye importante cu Ministerio 
Publico deliberadamente a negliciá 
su importancia y óf a pone un ban- 
da. 


Remarcabel ta e cantidad di de- 
claracionnan cu abogado Sulvaran 
a cuestioná, bisando cu nan lo no 
por ta bérdad. Amplio e abogado 
tabata riba declaracionnan rela- 
cioná cu Elvis Cuwas, alias “Món- 
ster” den su buskeda pa sa ken ta 
garantisá pago di e suma pa mata 
Helmin Wiels. Aki e nómbernan 
di tanto Luigi Florentina ‘Pretu’. 
Burney “Nini” Fonseca a bini padi- 
lanti, pero combiná cu tur sorto di 
preposicion. 

Na multiple ocacion ayera mainta 
e abogado a expresá su duda den 
pretencion y óf declaracionnan hacl 
di e diferente persona interogá. En- 
fin pa e abogado hopi ta basá riba 
redashi, mentira cu al final a con- 
duci na puntonan di bista total- 
mente incorecto. 

Abogado Sulvaran ta insisti 

A daña nómber di J amaloodin cu 
nunca mas e por drecha 


WILLEMSTAD. E cuidadano George Jamaloodin 
pa loke ta trata caso Maximus tabata condená promé 
cu el a presentá den sala di corte, a stémpel e cuidada- 
no aki cu hechonan castigabel, ocacionando un daño 
inmenso na su nómber cu nunca mas por drecha pa 
tur e sospechonan lansá contra dje basá riba rumor y 
conspiracion y tácticanan robes di parti di Ministerio 
Publico. 

A priva George Jamaloodin di su privasidad, mata su 
negoshi y kibra su bida familiar. 

Loke Ministerio Publico a haci aki na Corsou, tra- 
pando derechinan fundamental di un ser humano, di 
formanan asina flagrante, hamas lo por ta e caso na 
Hulanda, segun abogado Sulvaran. 

Abogado mr. Eldon ‘Peppie’ Sulvaran di forma 
sistemático a resuml exprecionnan incriminatorio di 
Ministerio Publico den direccion di su cliente George 
Jamaloodin. 

E condena publico tabata emitl via comunicadonan di 
prensa y tambe hacl via publicacionnan riba facebook 
di Ministerio Publico. 

Ampliamente e abogado a critica métodonan di Min- 
isterio Publico aplica den e investigacionnan, tur es- 
fuerso tabata mas bien no pa haya e bérdad, sino ta- 
bata pa haci tur loke ta posibel pa condená George 
Jamaloodin. 



Remarcabel ta e hecho por ehémpel cu a haci uzo di 
cuidadanonan den un situacion vulnerabel pa haci ex- 
precionnan incriminatorio contra George Jamaloodin, 
a fabrica prueba y acusacionnan incriminatorio. Politi- 
camente mirá bérdad e relacion entre Helmin Wiels y 
Jamaloodin no tabata unu asina positivo. 

Pero esey segun abogado Sulvaran no a hustifica e so- 
specho cu ta George Jamaloodin lo a laga asesiná Hel- 
min Wiels. 

Ni por haci como si fuera Jamaloodin tabatin un papel 
primordial den e caso Maximus. 

Den documento consistiendo di 46 página abogado 
a basa su defensa riba dje pa finalmente conclui cu 
George Jamaloodin merecé di ta liber di tur acusacion 
pa loke ta trata tanto e caso Passaat como Maximus. 



SJNTONISA TUR MERDIA, 
RADIO GALACTICA 99,9 
PA SCUCHA NOTICIA PRESENTA PA 

Jesus a bisa; “Ami ta e resurekshon i e bida, 
esun cu kere den Mi lo biba, maske e muri” 

Juan 11 ;25 

Cu inmenso tristeza na nos curason, pero conforme cu 
boluntad di Dios, nos ta participa fayecimento di: 



IIV^ l.l\ 

Cicilio Kelly 

Mihor conoci como Cildo of Papa Kelly 
"22-11-1947 -108-06-2019 

Na nomber di su: 

Mama: tClarita Kelly-Thiel 

Tata: tMaximo Kelly 

Esposa: Filomena Kelly-Girigori 

Yiunan: Esy y Suhail Kelly-Tromp 
Fernando y Audra Kelly-Angela 
Angelo Kelly 

Suegro: tFederico Girigori 
Suegra: tAnna Girigori-Rivero 

Manera yiu: Bryan Dirks y Jan Fejuez 

Nieto(a)nan stima: Sylena Kelly 
Ferli Kelly 
Suekelly Kelly 
Thatziana Kelly 

Rumannan: Marcelo Kelly y famia, Maria Krozendijky 
famia, Filomena Koolman y famia, Fabio Kelly y famia, 
Maiky Kelly y famia, Crispina Inocencia y famia, Erica 
Kelly, tEusebio Kelly, tSonia Yarzagaray, Regina Kelly, 
David Kelly y famia, Jorge Kelly y famia. 

Omo y tantanan, sobrino(a)nan, primo(a)nan, comery 
compernan y bisinjanan: Famia Dania, Williams, 
excoleganan di Johnson’s Enterprizes. 

Swa y Cuñanan: Sabina Ras 
tVale Girigori 
Adriana Hiermoms, 

Nilda Ortiz 

Ihanan: Gregory Ras 
Fidel Echobardo 
Jefferson Echobardo 

Con-suegro(a): Filomena y Edwin Tromp 

Demas famianan: Kelly, Thiel, Girigori, Rivero, Tromp, 
Angela, Gomez, Maduro, Krozendijk, Koolman, 
Inocencio, Feon, Hoevertsz, Ras, Hieroms, Ortiz, 
Martines, Kock, Dirksz, Echobardo, Foopstok. 

Acto di entiero lo tuma lugar diahuebs 13 di juni 2019 
di 9’or pa 11 ’or di mainta na misa Inmaculada Concep- 
cion na Sta.Cruz después lo Sali pa Santana Central 
Sabana Basora, 

Salmo 57 

0 Dios, ja mi ta mi mes, mi curazon ta trankil. Mi kier 
canta y toca pabo. 

A bai drumi dushi den brasa di Senjor, nos mama, 
oma, you, ruman y tanta stima: 


Marlyn Gregoria Laclé 

Mihor conoci como: “Marlyn of Gini” 

"24 Januari 1969 -109 Juni 2019 

Na nomber di su 

Yiu: Shannelyn y Guillermo 'Gem’ 

Nieta y Nietonan: Shane, Guishone y Savannah 
Mama y Tata: Rita y Gilberto ‘Beto’ 

Rumannan: Soraida y Servio ‘Chebo’ 

Jacqueline ‘Jacky’ y Roald 

Subrino y Subrinanan: Kervin y Adeline 
Whitney 

Daniella y Ray-Patrick 
Diantha y Anthon 

Iha: Deja Jacobs 
Daniella Oduber 

Sobre Subrino y Subrinanan: Devin Deviné y Juény 

Madrina: Betty Bello 
Padrino: Rudolf van der Biezen 

Tata di su yiu: Shannon Maduro 

Manera suegro: Ismael Maduro 

Manera suegra: Daisy Croes 

Tur tanta y omonan, prima y primonan, amigo y 
amiganan, 

Colleganan di Scol Basico Washington, 

Mihor amiganan: Zylena ,Zulayma, Zuyen ,Zarina y 
Bananageel.com completo. 

Jadey Facle, Omaira Arends 

Amiganan di infancia: Famia Boekhoudt 

Y demas famia : Laclé, Maduro, de Lisle, Robert, 
Koolman, Oduber, Lampe, Croes, van der Biezen. 

Ta invita pa asisiti na acto di entiero cu lo tuma lugar 
diahuebs 13 juni for di 9’or pa 11 ’or di mainta na Misa 
Santa Filomena na Paradera, despues lo sali pa 
Santana Pastoor Kranwinkel na Paradera. 

Oportunidad pa condolencia lo ta diaranson 12 Juni 
2019 for di 7’or pa 9’or di anochi na Aurora Funeral 
Home. 





Jesus a bisa; “Ami ta e resurekshon i e bida, esun cu 
kere den Mi lo biba, maske e muri” 

Juan 11 ;25 

Cu inmenso tristesa na nos curason, pero conforme cu 
boluntad di Dios, nos ta participa fayecimento di: 



Violanda Hernández 

Mihor conoci como “Viola” 
"12-01-1950-105-06-2019 

Na nomber di su: 

Yiu: Ronny Petronilia y Mirella Wouters 
Manera yiu: Nerelin Wever-Tromp y famia 

Nieto(a): Arjay Petronilia 
Kiarah Petronilia 

Manera nieta: Guylaine Geerman 
Genesis Parra 

Mama di su nieto(a): 

Jennifer Pieterz-Bikker, Byron Pieterz 

Amiga nan di cas: Julia Maria 

Alicia 

Cristina 

Tur bon bisiñanan. 

Demas famianan: Hernandez, Petronilia, Wouters, 
Bikker, Pieterz, Wever, Tromp, Gomez, Lopez, 
Henriquez, Lariz, Croes, Maduro, Dubero, Vrolijk, v/de 
Linde, Geerman, Parra, Gonzalez, Bisiñanan, conocir- 
nan, ex coleganan di Air Aruba, ex coleganan di Price 
Smart 

Despedida lo tuma lugar na Aurora Funeral Home 
diahuebs 13 di juni 2019 di 7’or pa 9’or di anochi, 
cremacion lo tuma lugar después den seno familiar. 

Ta desea pa bin bisti cu colornan alegre manera Viola 
Semper tabata, 

Nos disculpa si den nos momento di dolor nos por a 
lubida di menciona algun persona, 

Despues di cremashon nos ta lamenta di no por risibi 
bishita na cas 

Girobank a cometé eror garafal 

Hues a vlam Girobank den caso civil di beslag 


WILLEMSTAD. Un desaroyo cu- 
rioso caminda gerencia di girobank 
a cometé fayo garafal den dunamen- 
to di credito na un empresario local 
y caminda den promé instancia nan 
a gana e caso, den apelacion nan a 
retirá e caso for di corte. 

Ta trata di un caso caminda Giro- 
bank a duna un empresario y su 
compania facilita di credito pa un 
montante di 350.000 florin pero a 
lubidá di mustra cu nan a retené e 
suma caba for di e hipoteca cu nan a 
duna Curacao Real Estate Develop- 
ment N.V. y e empresario José Fer- 
reyra kende a pone propiedad inmo- 
bilario como garantia pero nunca 
Girobank a pidi su firma. 

Es mas, Girobank no tabatin nin- 
gun clase di garantia pero asina mes 


e cliente no tabatin ningun clase di 
mala fe den e caso aki pero ta hues 
tambe a constata cu nan a tene in- 
formacion atras cu a pone abogado 
dje clientenan riba pia robes. 

E caso a haya un buélta final ines- 
perá ora cu abogado di Girobank a 
suplica hues pa revoca e caso y pone 
punto final pasobra Girobank a re- 
tené e suma caba den pasado y no 
tin sentido pa sigui bringa e caso. 
Dado momento corte a duna Giro- 
bank rason riba sierto puntonan 
pero Ferreyra su abogado a pidi pa 
revisá e veredicto den su totalidad. 
Hues a constatá cu Giro a pone 
beslag 3 aña pasa basá riba un car- 
ta di decémber 2011. 

E firma CRED y Ferreyra a dem- 
ostrá cu Girobank a tene informa- 


cion relevante atras poniendo e 
abogado di CRED/Ferreyra riba pia 
robes. 

Es más, hues a husga cu loke geren- 
cia di Girobank a haci ta baho y pió 
ainda ta desmenti totalmente loke 
tin pará preto riba blanco. 

Giro a tene e acuerdonan di credito 
y ‘commitment’ atras y cu tabata 
importante pe caso. 

Y ta basá riba punto di salida robes 
Giro a pone beslag riba e propiedad- 
nan inmobilario. 

Den curso dje dianan binidero 
NOBO lo bin cu mas detaye camin- 
da hues a raspa Girobank formal- 
mente na nos parecer promé biaha 
cu nos ta lesa un reclamo severo 
asina contra un banco. 

Pero tampoco e caso a caba aki pa- 
sobra pa Ferreyra e caso ta den fase 
di ‘one down, four to go’. 

"Dios ta amor... y amor ta Dios, 
maske mi no ta na e mundo aki, tur dia lo mi ta banda 
di boso Curazon, mi por stens di loke Señor ta hasi" 
Salmo 33 

Cu dolor na nos curason pero conforme cu boluntad di 
Dios, nos kier anuncia fayecimento di nos ser keri: 



Emiliana Kock 

Mihor conoci como "Mia” 

*31 -12-1951 - 108-06-2019 

Acto di despedida lo tuma lugar na Royal Funeral 
Home diabierna 14 di juni 2019 di 2’or pa 4’or di atardi. 

Condolencia lo tuma lugar na Royal Funeral Home 
diahuebs 13 di juni 2019 di 7’or pa 9’or di anochi. 

Bendicion y bondad di Señor ta compañami tur dia di 
mi bida, lo mi biba den cas di Señor henter mi bida 
largo 

Cu dolor na nos curason nos kier anuncia 
fayecimento di nos ser keri: 



Digna Margarita Flanegin 

Mihor conoci como “Deka” 

*15-05-1953 - tl 0-06-2019 

Acto di entiero lo wordo anuncia despues 

The LORD is my shepherd; I shall not want. 

He maketh me to lie down in green pastures: he 
leadeth me beside the still waters. 

He restoreth my soul: he leadeth me in the paths of 
righteousness for his name's sake. 

Psalm 23 


With deepest regret we wish 
to inform you the passing of: 



Ernesto Rabang 

*21 -07-1967 -|10-06-2019 


Place and time of cremation will be announced later 

E unico corant GRATIS 


Abona awo 

Manda un e-mail na: 
Noticia@awemainta.com 
y sKirbi e palabranan: “Ami Kier Abona” 



LiKe nos riba facebooK 


Keda “up to date” ij MKe nos riba facebooK y f ace book 
www.facebooK.com/awemainta 




Subi riba nos website 


www.awemainta.com 


AWEMainta completamente 

DIGITAL 


















